28/08/2015 | Administración LocalMunicipal
Ferrol
Deportes
Bases da convocatoria para o outorgamento de autorizacións para a utilización das instalacións deportivas no Concello de Ferrol. Tempada 2015-2016.

Outorgamento de autorizacións demaniais para a utilización das instalacións deportivas municipais e pistas escolares (anexo I) por entidades deportivas durante a tempada 2015-2016 (do 1 de outubro de 2015 a 30 de xuño de 2016), con posibilidade de prórroga por 2 meses máis, previa solicitude e xustificación da súa necesidade pola entidade deportiva así como da dispoñibilidade das instalacións solicitadas. Prazo de presentación de solicitudes: 10 días hábiles dende o día seguinte á publicación de anuncio no BOP. As solicitudes se presentarán no Rexistro de Xeral do Concello de Ferrol, en horario de 9:00 horas ás 14:00 horas ou en calquera/s outro/s rexistros/s ou oficinas aos que se refire o artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. No suposto de que os solicitantes sexan entidades deportivas inscritas no Rexistro Municipal de Entidades Cidadás do Concello de Ferrol (antigo rexistro do extinguido Patronato Municipal de Deportes), bastará a indicación do número de rexistro e razón social. Os solicitantes que non se atopen debidamente inscritos no citado rexistro deberán acompañar á solicitude a seguinte documentación: No suposto de persoas xurídicas: - Fotopia do CIF. - Fotocopia do NIF da persona que asine a solicitude, así coma do título que lle outorgue a representación. - Fotocopia do acto ou documento de constitución no que conste o seu obxecto social ou fins da asociación ou entidade ou no seu caso, declaración responsable sobre o uso deportivo da instalación solicitada. - Certificado ou copia do acordo do órgano competente da entidade para formular a solicitude. - Documentación acreditativa dos elementos a valorar con arranxo aos criterios de valoración da orden de prelación da solicitude. O procedemento iniciarase mediante a presentación da solicitude de conformidade co modelo previsto no anexo II. Unha vez finalizado o prazo de presentación de solicitudes, o persoal técnico competente calificará a suficiencia e integridade das solicitudes presentadas. A continuación, publicarase a lista provisional de admitidos e excluídos, mediante anuncio publicado no taboleiro de edictos do Concello e na páxina web municipal www.ferrol.es. O dito anuncio abrirá un período de alegacións á lista provisional de 10 días hábiles, durante os cales calquera interesado poderá subsanar os erros ou omisións advertidas na súa solicitude, alegar canto estime oportuno na defensa dos seus intereses ou presentar un horario alternativo nas franxas horarias ou instalacións sen ocupar. Á vista das alegacións, documentos e demáis antecedentes, aprobararse a lista definitiva de admitidos e excluídos, que será exposta ao público no taboleiro de edictos do Concello e na páxina web municipal www.ferrol.es. A orde de prelación de solicitudes será o resultado de aplicar os criterios obxectivos recollidos nas presentes bases e únicamente no suposto de que dúas ou máis entidades soliciten a mesma instalación deportiva e na mesma franxa horaria.1.- Inscripción no Rexistro Municipal de Entidades Cidadás do Concello de Ferrol (antigo rexistro do extinguido Patronato Municipal de Deportes). 2.- Exclusividade da instalación para a práctica desa modalidade deportiva. Prevalecerá a solicitude daquela entidade que por motivos técnicos só poida desenvolver a súa práctica na instalación solicitada.3.-Categoría na que compite o equipo para a que o Club ou entidade solicita pista e horario. Prevalecerá a categoría máis alta dos clubs solicitantes. A estes efectos entenderase por categoría a división da competeción na que participa.4.-Maior antigüedade do club no uso da mesma instalación deportiva e coa mesa franxa horaria. Cada entidade deportiva únicamente poderá presentar unha solicitude por cada un dos equipos dos que dispoña. No suposto de que unha entidade deportiva presente máis dunha solicitude por equipo únicamente terase en conta a primera en ter entrada no rexistro municipal. Con carácter xeral, cada solicitude únicamente poderá abranguer o uso dunha instalación municipal por un tempo máximo de 4 h/semana. Excepcionalmente e previo informe motivado do persoal técnico competente (coordinadora municipal de deportes) poderase aumentar este máximo de horas, previa ponderación das circunstancias que concorran en cada caso (categoría na que compite, demanda na franxa horaria solicitada.). No suposto de quedar franxas horarias ou instalacións sen ocupar poderanse outorgar a quen a solicite atendendo ao estricto orde de entrada no rexistro municipal. Únicamente teranse en conta as presentadas unha vez publicada a lista definitiva de adxudicacións. As autorizacións que se outorguen ao amparo da presente convocatoria teñen a natureza de autorizacións demaniais e rexeranse polo disposto no artigo 92 da Lei 33/2003, de 3 de novembro, de Patrimonio das Administracións Públicas, e en especial no referente a que as ditas autorizacions poderán ser revocadas unilateralmente pola Administración concedente en cualquera momento por razóns de interese público, sen xerar dereito a indemnización, cando resulten incompatibles coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscaben o uso xeral. Ferrol, 25 de agosto de 2015 Liliana Graciela Pipaon Prundaru O Concelleiro de deportes